Hesekiele 23 | Beibele Inthaneteng | Phetolelo ya Lefase le Lefsa
23 Lentšu la Jehofa la tšwela pele la ntlela,+ la re: 2 “Morwa wa motho, go kile gwa ba le basadi ba babedi, barwedi ba mosadi o tee.+ 3 Ba ile ba thoma go gweba ka mmele kua Egipita.+ Ba gweba ka mmele bofseng bja bona.+ Gona moo ba swarwaswarwa matswele+ ba ba ba phopholwa dihuba bokgarebeng bja bona. 4 Leina la yo mogolo e be e le Ohola mola la ngwanabo e be e le Oholiba, gomme ya ba ba ka,+ ba belega barwa le barwedi.+ Ge e le maina a bona, Ohola ke Samaria+ gomme Oholiba ke Jerusalema.+ 5 “Ohola yena a thoma go gweba ka mmele+ mola a sa le ka tlase ga ka, a kganyoga baratiwa ba gagwe ka matla,+ a kganyoga Baasiria+ bao ba bego ba le kgauswi le yena, 6 babuši ba go apara mašela a matalalerata, le matona—masogana ka moka a rategago, mašole a go namela dipere. 7 A tšwela pele a gweba ka mmele le bona, bona barwa ba rategago ba Asiria ka moka ga bona; a itšhilafatša ka bohle bao a bego a ba kganyoga ka matla, le ka medingwana ya bona e šišimišago.*+ 8 Ga se a tlogela go gweba ka mmele mo a go thomilego kua Egipita, gobane ba robetše le yena bofseng bja gagwe, ke bona ba ilego ba phophola sehuba sa gagwe bokgarebeng bja gagwe gomme ba dula ba fišegela go robala le yena ka tsela e gobogilego.+ 9 Ka gona ka mo gafela diatleng tša baratiwa ba gagwe,+ diatleng tša barwa ba Asiria, bona bao a bego a ba kganyoga ka matla.+ 10 Ke bona bao ba ilego ba mo hlobola bofeela+ bja gagwe. Ba tšea barwa le barwedi ba gagwe,+ yena ba mmolaya ka tšhoša. A tuma gampe gare ga basadi gomme ba mo ahlola. 11 “Ge Oholiba ngwanabo a bona seo,+ yena a bontšha kganyogo ya gagwe ya nama ka tsela e senyago go feta ya mogolwagwe, a gweba ka mmele go feta ka tsela yeo mogolwagwe a otswitšego ka yona.+ 12 A kganyoga barwa ba Asiria ka matla,+ babuši le matona ao a bego a le kgauswi le yena, ao a bego a kgona go kgetha moaparo e bile e le mašole a go namela dipere—ka moka ga bona ke masogana a rategago.+ 13 Ka bona seo ka gobane o be a itšhilafaditše gomme bobedi bja bona ba be ba sepela ka tsela e tee.+ 14 A oketša ditiro tša gagwe tša go gweba ka mmele ge a bona diswantšho tša banna ba betlilwego lebotong,+ diswantšho+ tša Bakaladea tše di betlilwego tša mmala o mohwibidu,+ 15 di tlemilwe matheka ka mapanta,+ di bofilwe dituku tša go lekelela dihlogong tša tšona, di na le ponagalo ya bahlabani ka moka ga tšona, di swana le barwa ba Babilona, bao e lego Bakaladea ge e le mabapi le naga yeo ba tswaletšwego go yona. 16 Ya re ge a di bona a di kganyoga ka matla+ a ba a romela baromiwa go tšona kua Kaladea.+ 17 Barwa ba Babilona ba dula ba etla go yena, malaong a dipontšho tša lerato, ba mo šilafatša ka bootswa;+ a šilafatšwa ke bona, moya wa gagwe wa ba furalela o tennwe ke bona. 18 “A tšwela pele ka ditiro tša gagwe tša go gweba ka mmele pepeneneng le go hlobola bofeela+ bja gagwe, moo moya wa ka o ilego wa mo furalela o tennwe ke go ba le yena, go etša ge o ile wa furalela mogolwagwe o tennwe ke go ba le yena.+ 19 A atiša ditiro tša gagwe tša go gweba ka mmele+ go fihlela a gopola mehleng ya bofsa bja gagwe,+ ge a be a gweba ka mmele nageng ya Egipita.+ 20 A dula a na le kganyogo e matla e swanago le ya basadi ba direthe bao beng ba bona ba nago le dinama* tše di etšago tša dipokolo tše ditona le bao ditho tša bona tša bong di etšago tša dipere tše ditona.+ 21 Wa gopola boitshwaro bjo bo hlephilego bja bofseng bja gago ge o be o phopholwa sehuba go tloga kua Egipita+ go iša pele, e le gore o kgotsofatše kganyogo ya matswele a bofseng bja gago.+ 22 “Ka gona wena Oholiba, se ke seo Mmuši Morena Jehofa a se boletšego: ‘Bjale ke tsoša baratiwa ba gago go lwa le wena,+ bona bao moya wa gago o ba furaletšego ka go tenega, ke tla ba tliša go tšwa mahlakoreng ka moka gore ba lwe le wena,+ 23 barwa ba Babilona+ le Bakaladea+ ka moka, banna ba Pekoda,+ ba Shoa le ba Koa, le barwa ba Asiria ka moka bao ba nago le bona, masogana a rategago, babuši bohle le matona ka moka ga ona, bahlabani le ba biditšwego bao ba nametšego dipere ka moka ga bona. 24 Ba tla go tsogela ka go tswirinya ga dikoloi tša ntwa le maotwana a tšona,+ ka phuthego ya batho, ka kotse e kgolo le e nyenyane gotee le ka kefa ya ntwa. Ba tla go dikanetša ka gohle, ka ba nea matla a go ahlola, gomme ba tla go ahlola ka dikahlolo tša bona.+ 25 Ke tla ntšhetša bogale bja ka go wena,+ ba tla go gatela mogato ba befetšwe.+ Ba tla go kgaola nko le ditsebe, mašaledi a gago a tla wa ka tšhoša. Ba tla tšea+ barwa le barwedi ba gago,+ mašaledi a gago a tla jewa ke mollo.+ 26 Ruri ba tla go hlobola diaparo+ ba go tšeela dilo tša gago tše dibotse.+ 27 Ke tla kgaotša boitshwaro bja gago bjo bo hlephilego,+ le gore go gweba ga gago ka mmele moo o go thomilego kua nageng ya Egipita+ go kgaotše; o ka se emišetše mahlo a gago go bona gomme o ka se sa gopola Egipita.’ 28 “Gobane se ke seo Mmuši Morena Jehofa a se boletšego: ‘Bjale ke go gafela diatleng tša bao o ba hloilego, diatleng tša bao moya wa gago o ba furaletšego ka go tenega.+ 29 Ba tla go gatela mogato ka lehloyo gomme ba tšea dilo tša gago ka moka tšeo o itapišeditšego tšona, ba go tlogela o hlobotše o le feela;+ bofeela bja gago bja ge o be o dira ditiro tša bootswa le boitshwaro bja gago bjo bo hlephilego le ditiro tša gago tša go gweba ka mmele di tla pepentšhwa.+ 30 O tla dirwa dilo tše ka ge o šetše ditšhaba morago bjalo ka mogweba-ka-mmele,+ ka baka la ge o itšhilafaditše ka medingwana ya tšona e šišimišago.*+ 31 O sepetše ditseleng tša mogolwago;+ nna ke tla go nea senwelo sa gagwe ka seatleng.’+ 32 “Se ke seo Mmuši Morena Jehofa a se boletšego: ‘O tla nwa senwelo sa mogolwago, se segolo le sa go ahlama.+ O tla segwa wa ba wa kwerwa, ka ge senwelo seo se tletše.+ 33 O tla tlala botagwa le manyami, wa tlala senwelo sa tlabego le sa tšhwalalanyo, sona senwelo sa mogolwago Samaria. 34 O tla se nwa wa se fetša,+ wa lomaloma mangeta a sona wa ba wa gagola matswele a gago.+ “Gobane nna ke boletše,” o re’alo Mmuši Morena Jehofa.’ 35 “Ka gona se ke seo Mmuši Morena Jehofa a se boletšego: ‘Ka ge o ntebetše+ gomme wa mphuralela,+ gona o tla rwala molato wa boitshwaro bja gago bjo bo hlephilego le ditiro tša gago tša go gweba ka mmele.’” 36 Jehofa a tšwela pele a re go nna: “Morwa wa motho, na o tla ahlola+ Ohola le Oholiba+ gomme wa ba botša dilo tša bona tše di šišimišago?+ 37 Gobane ba hlotlotše+ e bile diatla tša bona di tletše madi,+ le gona ba hlotlotše le medingwana ya bona e šišimišago.+ Godimo ga moo, barwa ba bona bao ba bego ba ntswaletše bona ba ba fetišitše mollong gore e be dijo tša medingwana yeo.+ 38 Go oketša moo, se ba ntirilego sona se se: Ba šilafaditše+ sekgethwa sa ka+ letšatšing leo gomme disabatha tša ka ba di gobošitše.+ 39 Ge ba hlabetše medingwana yeo ya bona e šišimišago+ barwa ba bona, letšatšing leo ba ile ba ba ba tla sekgethweng sa ka gore ba se goboše,+ gomme tseba gore se ke seo ba se dirilego ka ntlong ya ka.+ 40 Go oketša moo, eitše ge ba roma batho go yo bitša banna ba tšwago kgole, e lego banna bao moromiwa+ a bego a romilwe go bona, ya ba gona ba tlago,+ bona bao o bego o ba hlapetše,+ o ba kgabišeditše mahlo+ e bile o ba aparetše mekgabišo.+ 41 Wa dula setulong sa gago sa manobonobo sa letago,+ go beilwe dijo tafoleng pele ga sona,+ wa bea diorelo+ tša ka le makhura go yona.+ 42 Mo go yena go be go na le modumo wa lešaba leo le iketlilego,+ mo gare ga banna ba ba tšwago mašabeng a batho go be go na le matagwa+ ao a bego a tlišwa a etšwa lešokeng, ke moka a rweša basadi bao maseka mo diatleng le mefapahlogo e mebotse dihlogong tša bona.+ 43 “Ke moka ka bolela ka yo a bego a onaditšwe ke bohlotlolo+ ka re: ‘Bjale ge e le yena o tla gweba ka mmele.’+ 44 Ba robala le yena go etša ge monna a robala le mosadi wa go gweba ka mmele; ka mokgwa woo ba robala le Ohola le Oholiba ka ge e le basadi ba boitshwaro bjo bo hlephilego.+ 45 Ge e le banna ba go loka+ ke bona ba tlago go mo ahlola ka kahlolo e swanelago basadi ba dihlotlolo+ le ka kahlolo e swanelago basadi bao ba tšhollago madi;+ ka gobane ke basadi ba dihlotlolo e bile diatla tša bona di tletše madi.+ 46 “Gobane se ke seo Mmuši Morena Jehofa a se boletšego: ‘Go tla tlišwa phuthego gore e ba tsogele matla,+ ba tšhošwa ba ba ba hulwa.+ 47 Phuthego yeo e tla ba kgatla ka maswika+ gomme ba rengwa ka ditšhoša tša bona. Ba tla bolaya barwa le barwedi ba bona,+ ba fiša dintlo tša bona ka mollo.+ 48 Ke tla fediša boitshwaro bjo bo hlephilego+ mo nageng+ gomme basadi ka moka ba tla dumela go phošollwa e le gore ba se ke ba latela boitshwaro bja lena bjo bo hlephilego.+ 49 Ba tla tliša boitshwaro bja lena bjo bo hlephilego godimo ga lena+ gomme le tla rwala molato wa dibe tša medingwana ya lena e šišimišago; ke moo le tlago go tseba gore ke nna Mmuši Morena Jehofa.’”+
^ Goba, “ditho tša botona.”